《鸠隐》
明代·汪应轸

鸣鸠拂其羽，四海皆阳春。
秋风起鹈晙，蓬棘深藏身。
时哉有显晦，微鸟灵于人。
孰谓鸠性拙，而同凤与麟。

作者简介：浙江山阴人，字子宿，号清湖。正德十二年进士。选庶吉士。与同馆舒芬等七人疏谏武宗南巡，廷杖濒死。出为泗州知州，募江南女工，教以蚕缫织作，由是民足衣食。嘉靖初，召为户科给事中，屡上疏，皆天下大事，切中时弊。官至江西提学佥事。有《清湖文集》。